laion/Wikipedia-Exotic huggingface dataset:
תרמופיל

תרמופיל (בכתיב לטיני: Thermophile; מילולית: אוהב חום) הוא יצור אשר חי ומשגשג בטמפרטורות יחסית גבוהות, מעל 45 מעלות צלזיוס. רבים מהתרמופילים הם חיידקים קדומים. תרמופילים נמצאו במקומות שונים ברחבי העולם בהם יש חום רב הנובע מהחום הפנימי של כדור הארץ, כדוגמת מעיינות חמים. תרמופילים נמצאו למשל בפארק לאומי ילוסטון שבארצות הברית ובאתרים של גייזרים תת-מימיים. התרמופילים מכילים אנזימים המסוגלים לתפקד בתנאי חום. עמידות זו נוצרה עקב שינויים שעברו לאחר תרגום או שעתוק הדנ"א. כמו כן ישנן חומצות שומן רוויות המאפשרות לקרום התא יציבות בטמפרטורות גבוהות על ידי יצירת קשרים הידרופוביים חזקים השומרים על נזילות הקרום. אנזימים כאלו משמשים את המדענים בביולוגיה מולקולרית, למשל במכשיר ה־PCR. את התרמופילים נהוג לסווג לתרמופילים קיצוניים, אשר זקוקים לתנאי החום כדי להתרבות, ולתרמופילים מתונים אשר יכולים להתרבות גם בטמפרטורות נמוכות מתחת ל-50 מעלות צלזיוס. ההיפרתרמופילים מסוגלים להתרבות בטמפרטורות מעל 60 מעלות. תרמופילים הם אקסטרמופילים, היינו יצורים החיים בתנאי סביבה קיצוניים. דוגמה לחיידק תרמופילי: Thermus aquaticus ו-Chloroflexus. לחיידקים תרמופיליים חלק חשוב בתהליך של הכנת קומפוסט ביתית או תעשייתית. בנובמבר 2013, החוקר ג'ורג' קורוניס (אנ') היה לאדם הראשון שירד לקרקעית בור שער הגיהנום, ואסף דוגמיות מהקרקע, ונמצא כי הן מכילות אקסטרמופילים תרמופיליים השורדים בטמפרטורות גבוהות. המשלחת בראשותו מומנה גם על ידי נשיונל ג'יאוגרפיק. אודות מסע לקרקעית שער הגהנום אסור לפספס‏, נכנס ל"שער הגיהינום" שבוער ב-1,000 מעלות ומצא הוכחה לקיומים של חייזרים, באתר וואלה, 29 בדצמבר 2023
באד גיאל

אאלבה פארלו סולה (בספרדית: Alba Farelo Solé; נולדה ב-7 במרץ 1997), הידועה בשם הבמה באד גיאל (Bad Gyal), היא זמרת ופזמונאית, די ג'יי ודוגמנית ספרדית. אלבה פארלו סולה נולדה ב-7 במרץ 1997 בוילאסר דה מאר, ברצלונה. הבכורה מבין חמישה ילדים, פארלו היא בתו של השחק הספרדי אדוארד פארלו. אחותה הצעירה של פארלו, אירמה, המשיכה גם היא לקריירה מוזיקלית תחת השם Mushkaa. לאחר שעשתה את בחינת ה"סלקטיבידאד"(אנ'), סיימה פארלו תואר בעיצוב אופנה באוניברסיטת ברצלונה. בזמן שלמדה באוניברסיטה, ועבדה במוקד טלפוני, היא הוציאה את "Pai" ‏(2016), עיבוד לשיר "Work" של הזמרת ריהאנה בקטלאנית. היא הצהירה שהיא מעולם לא התכוונה שהשיר הזה יהפוך לוויראלי, ושהיא פשוט עשתה את זה כדי ליצור זיכרון מצחיק עם קבוצת החברים שלה. 2024: La joia 2016: Slow Wine Mixtape 2018: Worldwide Angel 2021: Warm Up 2021: Sound System: The Final Releases 2017: Slow Wine Mixtape Tour 2019–2021: International Bad Gyal Sound System 2022–2023: La Joia Tour 2024: La Joia 24 Karats Tour 2023: Mañana Será Bonito Tour מדיה וקבצים בנושא באד גיאל בוויקישיתוף באד גיאל, ברשת החברתית פייסבוק באד גיאל, ברשת החברתית אקס (טוויטר) באד גיאל, ברשת החברתית אינסטגרם באד גיאל, ברשת החברתית טיקטוק באד גיאל, סרטונים בערוץ היוטיוב באד גיאל, במסד הנתונים הקולנועיים IMDb (באנגלית) באד גיאל, באתר Rotten Tomatoes (באנגלית) באד גיאל, באתר אפל מיוזיק (באנגלית) באד גיאל, באתר ספוטיפיי באד גיאל, באתר סאונדקלאוד (באנגלית) באד גיאל, באתר Last.fm (באנגלית) באד גיאל, באתר AllMusic (באנגלית) באד גיאל, באתר MusicBrainz (באנגלית) באד גיאל, באתר דיזר באד גיאל, באתר Yandex.Music (ברוסית) באד גיאל, באתר Discogs (באנגלית) באד גיאל, באתר Songkick (באנגלית) באד גיאל, באתר Genius באד גיאל, באתר בילבורד (באנגלית) באד גיאל, באתר טיידל (באנגלית) באד גיאל, באתר אמזון מיוזיק Martin, Felicity (2 באוגוסט 2018). "A Little Bit International: Bad Gyal Interviewed". Clash. נבדק ב-26 בספטמבר 2018. {{cite news}}: (עזרה) Joshi, Tara (23 בפברואר 2018). "The Catalan reggaeton queen growing angel wings". Dazed. נבדק ב-19 ביוני 2018. {{cite news}}: (עזרה) Sherburne, Philip (5 באוקטובר 2017). "Bad Gyal Is a Rihanna-Loving Dancehall Badass From Barcelona". Pitchfork. נבדק ב-13 באוקטובר 2017. {{cite news}}: (עזרה) Fortuny, Ignasi (20 בינואר 2023). "Mushkaa, algo más que la hermana de Bad Gyal: reguetón para ellas y portentosa sensibilidad juvenil". El Periódico de Catalunya. {{cite web}}: (עזרה) Aroesti, Rachel (5 ביולי 2018). "Bad Gyal: 'Young people feel really represented by reggaeton'". The Guardian. נבדק ב-28 ביולי 2018. {{cite news}}: (עזרה) Sherburne, Philip (5 באוקטובר 2017). "Bad Gyal Is a Rihanna-Loving Dancehall Badass from Barcelona". Pitchfork. נבדק ב-25 במאי 2022. {{cite news}}: (עזרה)
סמיון אלטשולר

סמיון אלטשולר (ברוסית: Семён Александрович Альтшулер‏ 24 בספטמבר 1911 - 24 בינואר 1983) היה פיזיקאי סובייטי ממוצא יהודי. הוא פעל בתחום חקר פאראמגנטיות. סמיון אלטשולר נולד בשנת 1911 בויטבסק (אז בתחומי האימפריה הרוסית כיום בבלארוס) למשפחה יהודית. בשנת 1928, לאחר סיום בית ספר, הוא התחיל לימודי פיזיקה באוניברסיטת קאזאן ובשנת 1932 סיים את הלימודים. הוא המשיך ללימודי תואר שלישי במכון לבדב לפיזיקה וסיים את העבודה בשנת 1935. לאחר קבלת התואר אלטשולר חזר לקאזאן והתחיל ללמד. לאחר פלישת נאצים לברית המועצות אלטשולר התנדב לשורות הצבא האדום. הוא שוחרר מהצבא בשנת 1945 בדרגת מייג'ור. בשנת 1946 אלטשולר חזר לאוניברסיטה. בשנת 1955 הוא מונה לפרופסור ובהמשך היה ראש קתדרה. אלטשולר הדריך מעל ל-40 עבודות תואר שלישי ו-10 עבודות פוסט-דוקטורט. הוא היה חבר מערכת של מספר כתבי עת מדעיים. אלטשולר היה מומחה בתחום רדיוספקטרוסקופיה וחקר פאראמגנטיות. בשנת 1948 הוא היה שותף לגילוי השפעת שדה מגנטי על ספקטרום של תהודה מגנטית אלקטרונית. בשנת 1952 הוא חזה באופן תאורטי תופעה של תהודה פרמגנטית אקוסטית. בשנת 1961 אלטשולר פרסם ספר על תהודה מגנטית אלקטרונית שעברה שתי מהדורות ותורגמה לאנגלית וגרמנית. על פעילתו לאלטשולר הוענקו מספר עיטורים ופרסים. בשנת 1976 הוא התקבל כחבר בהתכתבות לאקדמיה רוסית למדעים. אלטשולר נפטר בשנת 1983 ונטמן בקאזאן. ביוגרפיה (ברוסית)
לב בכרך

לב בכרך (ברוסית: Лев Давидович Бахрах‏ 22 ביולי 1921 - 30 ביולי 2008) היה פיזיקאי סובייטי-רוסי ממוצא יהודי. הוא פעל בתחום חקר אנטנות ומערכות מכ"ם. לב בכרך נולד בשנת 1921 ברוסטוב על דון למשפחה יהודית. אביו היה רופא. בשנת 1930 המשפחה עברה למוסקבה בה בכרך סיים לימודי בית ספר בהצטיינות. בשנת 1942 בכרך החל לימודים באוניברסיטת מוסקבה ובהשמך הועבר לאקדמיה של חיל האוויר אותה סיים בשנת 1945. לאחר סיום הלימודים בכרך החל לעבוד במשרד תכנון שעסק בתכנון ובניית מערכות מכ"ם. הוא עבד בתשלובת זו כל חייו. בכרך פיתח שיטות לחקר ותכנון אנטנות ומערכות מכ"ם. בתקופה בה עבד במשרד תכנון הוא סיים לימודי תואר שלישי ועבודת פוסט-דוקטורט (1959). בשנת 1962 הוא קיבל דרגת פרופסור. על תרומתו לפיתוח מערכות ביטחוניות הוא קיבל פרס ברית המועצות (1951 ו-1976), פרס לנין (1961) ומספר עיטורים. בנוסף לפעילות בתחום הביטחוני בכרך היה שותף לתכנון רדיו טלסקופים סובייטיים. בכרך פרסם מאמרים רבים, 6 ספרים ובבעלותו 47 פטנטים. הוא היה חבר מערכת של כתי עת בתחום מומחיותו. בשנת 1966 בכרך התקבל כחבר בהתכתבות לאקדמיה רוסית למדעים. בשנת 2000 לכבודו לנקרא אסטרואיד 8782 Bakhrakh בכרך נפטר בשנת 2008 ונטמן בבית העלמין טרויקורובסקויה. ביוגרפיה (ברוסית)
מרקו זרור

מרקו זרור אגואד (בספרדית: Marko Zaror Aguad נולד ב-10 ביוני 1978) הוא אמן לחימה ושחקן צ'יליאני. זרור נולד בסנטיאגו דה צ'ילה, צ'ילה והחל להתאמן באמנויות לחימה כשהיה בן שש. הוא התאמן בעיקר בטאקוונדו וקיקבוקס, ג'ודו, אייקידו, ווינג צ'ון קונג פו ושוטוקאן. זרור הופיע בכמה סרטי אקשן בשפה הספרדית, ושימש כפעלולן של דוויין "דה רוק" ג'ונסון בסרט "המרדף" מ-2003. ב-2010 הוא גילם את האסיר/הלוחם הקולומביאני צמא הדם ראול "דולור" קווינונס בסרט אלוף ללא עוררין 3, שהיה סרטו האמריקאי הראשון והפעם הראשונה בה דיבר אנגלית בסרט (בעבר היה רק פעלולן). בשנת 2013 שיחק לצד מל גיבסון בסרט "מצ'טה קטלנית". בשנת 2015 הופיע בקליפ לשיר "Confident", הסינגל השני של הזמרת האמריקאית דמי לובאטו מתוך אלבום האולפן החמישי שלה, הנושא את אותו השם. זרור מתגורר בלוס אנג'לס. הוא אימץ את דיאטה קרניבורית. מדיה וקבצים בנושא מרקו זרור בוויקישיתוף מרקו זרור, במסד הנתונים הקולנועיים IMDb (באנגלית) מרקו זרור, באתר AllMovie (באנגלית) מרקו זרור, באתר Rotten Tomatoes (באנגלית) מרקו זרור, באתר Metacritic (באנגלית) מרקו זרור, במסד הנתונים הקולנועיים KinoPoisk (ברוסית) Park, Moises. "(PDF) (2016) The Latin Dragon: The Remasculinization of the "Oriental" Male in Marko Zaror's Films | Moises Park - Academia.edu". Archived at Ghostarchive and the Wayback Machine: Carnivore Community Meeting with Marko Zaror Aguad - MeatRx Community VIP. Ledbetter, Carly (9 באוקטובר 2015). "Demi Lovato Kicks Major In 'Confident' Music Video". The Huffington Post. נבדק ב-7 במאי 2020. {{cite web}}: (עזרה)
וגה (תשלובת)

וגה (ברוסית: Концерн радиостроения «Вега» ) היא יצרנית מערכות אלקטרוניות לצורכי ביטחון ומערכות אזרחיות. התשלובת כולל 19 ארגונים ומהווה חלק של "רוסאלקטרוניקה". בשנת 1944 לפיתוח מערכות אוויוניקה במוסקבה הוקם "משרד תכנון מרכזי מס' 17" שהיה חלק של משרד לתעשייה אווירית. בשנת 1946 לעבודה במשרד הוזמן פרופסור פיסטולקורס שביחד עם תלמידו לב בכרך היו בסיס לפעילות מדעית של המשרד. באותה תקופה לעבודה במשרד שולב וולף שטיינשלגר. בשנת 1948 הועברו לייצור מערכות אוויוניקה למטוסי TU-4 ובהמשך למטוסי טופולב Tu-16, מיג-17 ומיג-15. בשנת 1949 במשרד הוקמה יחידת מטוסים לבדיקות וכיול של מערכות שפותחו. בתחילת שנות ה-60 של המאה ה-20 במשרד נכנס לתחום פיתוח מערכות עבור לוויינים. מערכות שפותחו בתשלובת הותקנו בלווייני ריגול רבים של ברית המועצות ושל רוסיה. באותן שנים פותח מטוס שליטה ובקרה. המערכות הותקנו על מטוסי מדגם "טופולב Tu-16" והיו בניצול שנים רבות. בשנת 1989 פותחה מערכת מתקדמת שהותקנה על מטוסי "ברייב A-50". בשנת 1991 במשרד פותח מכ"ם מפתח סינתטי שהותקן בתחנת חלל. לאחר התפרקות ברית המועצות בוצע ארגון מחדש של המשרד והוא המשיך לעבוד תחת השם הנוכחי. התשלובת החלה לספק מערכות מתוצרתה למדינות אחרות לדוגמה להודו סופקו 3 מטוסי שליטה ובקרה בשנת 2014 התשלובת שולבה בחברת אחזקות "רוסאלקטרוניקה". התשלובת ממשיכה בפיתוח ושדרוג מערכות מתוצרתה ולפתח מערכות חדשות. משרדי תכנון ומפעלים התשלובת ממוקמים בעיקר במוסקבה וסביבתה הקרובה אך גם בסנקט פטרבורג ופנזה. על פיתוח מערכות ביטחוניות עובדי התשלובת קיבלו מספר פעמים פרס ברית המועצות ופרס לנין. בעקבות פלישת רוסיה לאוקראינה בתשלובת נכללה ברשימת עיצומים של מספר מדינות. היסטוריה תיאור פעילות התשלוב
פארואזים

פארואזים (בפארואזית: føroyingar; בדנית: færinger) הם קבוצה אתנית ילידת איי פארו. הפארואזים הם ממוצא נורדי וגאלי מעורב. כ-21,000 פארואזים חיים במדינות שכנות, במיוחד בדנמרק, איסלנד ונורווגיה. רוב הפרואים הם אזרחי ממלכת דנמרק, שבה איי פארו הם מדינה מכוננת. השפה הפארואזית היא אחת מהשפות הצפון גרמניות וקשורה קשר הדוק לאיסלנד ולזנים נורווגיים מערביים. המתיישבים הידועים הראשונים באיי פארו היו נזירים גאלים שהגיעו במאה ה-6. הנורדים-גאלים החלו לנסוע לאי במאה התשיעית; הם הביאו איתם את התרבות והשפה הנורדית לאיים. מעט ידוע על תקופה זו, ובכך ניתן מקום לספקולציות. מקור יחיד מזכיר את ההתיישבות המוקדמת, סאגת Færeyinga האיסלנדית. היא נכתבה בסביבות 1200, ומסבירה אירועים שהתרחשו כ-300 שנה קודם לכן. על פי הסאגה, נורדים רבים התנגדו למדיניות האיחוד של המלך הנורווגי, ובכך נמלטו למדינות אחרות, כולל המקומות החדשים שנמצאו במערב. מאז תקופת סאגת Færeyinga היסטוריונים רבים הבינו שהוויקינג גרימור קמבאן היה המתיישב הראשון באיי פארו. תיאוריה זו יכולה לתת הסבר לידע שהיה לנורווגים על האיים טרם ההתיישבות שם. הסבר סביר יותר עשוי להיות שהגאלים מסקוטלנד ואירלנד סיפרו לנורווגים על האיים. בעוד שגרימור הוא שם פרטי נורדי עתיק, קמבאן מציין מוצא קלטי. לפיכך, ייתכן שהוא היה מאירלנד, סקוטלנד או האי מאן, שם כבר היו לוויקינגים יישובים. כמה שמות מקומות מהיישובים העתיקים ביותר באיי פארו מרמזים שחלק מהמתיישבים הגיעו אולי מהאיים הסקוטיים ומהחוף הבריטי. כרומוזומי Y, המתחקים אחר מוצא זכר, הם 87% סקנדינביים, אך ה-DNA המיטוכונדריאלי, המתחקה אחר מוצא נקבה, הוא 84% קלטי. מדיה וקבצים בנושא פארואזים בוויקישיתוף Minahan, James (2000). One Europe, many nations: a historical dictionary of European national groups. Greenwood Publishing Group. p. 769. ISBN 0313309841. ארכיון מ-16 בינואר 2023. נבדק ב-25 במאי 2013. {{cite book}}: (עזרה) Als, T. D.; Jorgensen, T. H.; Børglum, A. D.; Petersen, P. A.; Mors, O.; Wang, A. G. (2006). "Highly discrepant proportions of female and male Scandinavian and British Isles ancestry within the isolated population of the Faroe Islands". European Journal of Human Genetics. 14 (4): 497–504. doi:10.1038/sj.ejhg.5201578. PMID 16434998. "20 things you didn't know about The Faroe Islands – BelfastTelegraph.co.uk". BelfastTelegraph.co.uk (באנגלית). ארכיון מ-1 באוגוסט 2021. נבדק ב-23 באוגוסט 2017. {{cite news}}: (עזרה) Jorgensen, T. H.; Buttenschön, H. N.; Wang, A. G.; Als, T. D.; Børglum, A. D.; Ewald, H. (2004). "The origin of the isolated population of the Faroe Islands investigated using Y chromosomal markers". Human Genetics. 115 (1): 19–28. doi:10.1007/s00439-004-1117-7. PMID 15083358. S2CID 6040039.
לאבו

האם התכוונתם ל... לאבו (עיר) (אנ') – עיר בצרפת אישים: טריסטן לייק לאבו – שחקן ומוזיקאי אמריקאי מארי לאבו – כוהנת וודו קריאולית פלביאנו לאבו – זמר טנור איטלקי לאב לבו
חבורה אלגברית פשוטה למחצה

במתמטיקה ובתורת החבורת, חבורה אלגברית פשוטה למחצה היא חבורה אלגברית שאין לה תת-חבורה נורמלית פתירה (לא טריוויאלית). בהקשרים רבים, הביטוי "חבורה פשוטה למחצה" כולל גם דרישה שהחבורה תהיה קשירה. כל חבורה פשוטה למחצה היא ליניארית. כל חבורה פשוטה למחצה היא צורה של חבורה שאיזוגנית למכפלה של חבורות אלגבריות פשוטות. אלגברת הלי של חבורה אלגברית פשוטה למחצה היא אלגברת לי פשוטה למחצה. עבור כל אלגברת לי פשוטה למחצה g {\displaystyle {\mathfrak {g}}} קיים מספר סופי של חבורות אלגבריות פשוטות למחצה שאלגברת הלי שלהם היא g {\displaystyle {\mathfrak {g}}} . בידיוק אחת מהן פשוטת קשר ובידיק אחר מהן חסרת מרכז. Springer, Tonny A. (1998) [1981], Linear Algebraic Groups (2nd ed.), New York: Birkhäuser, ISBN 0-8176-4021-5, MR 1642713 Borel, Armand (1991) [1969], Linear Algebraic Groups (2nd ed.), New York: Springer-Verlag, ISBN 0-387-97370-2, MR 1102012 Humphreys, James E. (1975), Linear Algebraic Groups, Springer, ISBN 0-387-90108-6, MR 0396773 Conrad, Brian (2014), "Reductive group schemes" (PDF), Autour des schémas en groupes, vol. 1, Paris: Société Mathématique de France, pp. 93–444, ISBN 978-2-85629-794-0, MR 3309122 De Medts, Tom (2019), Linear Algebraic Groups (course notes) (PDF), Ghent University כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת אנו דורשים שהחבורה תהיה קומוטטיבית, דרישה זו נובעת מהפרויקיטיביות/שלמות עבור חבורות קשירות, אך לא במקרה הכללי. כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. למושג "חבורה קלאסית" יש מספר משמעויות מקובלות. כל המשפחות שמופעות בדיאגרמה כאן תחת "חבורה קלאסית" נחשבות לכאלה על פי כל המשמעוית המוקובלות כאן אנו מתייחסים למוסכמה המרחיבה, לפיה אין דרישה שהחבורה תהיה קשירה. עם זאת, מעל שדה ממציין 0, חבורה אוניפוטנטית היא תמיד קשירה (ופשוטת קשר), גם אם לא דרשים זאת בהגדרה. לעיתים מושג זה נקרא "חבורה פשוטה". כאן אנו משתמשים במוסכמה המצמצמת, שדורשת מחבורה פשוטה להיות חסרת מרכז. המושג ללא דרישה זו נקרא כאן "חבורה כמעט פשוטה". ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
איגוד הוועדים האולימפיים הלאומיים של אפריקה

איגוד הוועדים האולימפיים הלאומיים של אפריקה (באנגלית: Association of National Olympic Committees, בראשי תיבות: ANOCA; בצרפתית: Association des Comités Nationaux Olympiques d'Afrique, בראשי תיבות: ACNOA; בערבית: رابطة اللجان الأولمبية الوطنية في إفريقيا) הוא ארגון בין-לאומי המאגד את 54 הוועדים האולימפיים הלאומיים של אפריקה. מטה הארגון נמצא באבוג'ה, ניגריה. ביולי 1965 נוסדה הוועדה המתמדת לספורט אפריקאי (SCAS) נוסדה בברזוויל, הרפובליקה של קונגו, וב-14 בדצמבר 1966 שונה שמה למועצה העליונה לספורט באפריקה. שמו הנוכחי של הארגון, איגוד הוועדים האולימפיים הלאומיים של אפריקה, נוסד ב-28 ביוני 1981 בלומה, בירת טוגו. נכון ל-2024 חברים בארגון 54 ועדים אולימפיים לאומיים, מכל מדינות אפריקה למעט סהרה המערבית. כל הוועדים הלאומיים ב-ANOCA מוכרים על ידי הוועד האולימפי הבין-לאומי. אלג'יריה אלג'יריה לוב לוב מצרים מצרים מרוקו מרוקו סודאן סודאן תוניסיה תוניסיה גינאה גינאה גינאה ביסאו גינאה ביסאו גמביה גמביה כף ורדה כף ורדה מאוריטניה מאוריטניה מאלי מאלי סיירה לאון סיירה לאון סנגל סנגל בורקינה פאסו בורקינה פאסו בנין בנין גאנה גאנה חוף השנהב חוף השנהב טוגו טוגו ליבריה ליבריה ניגריה ניגריה ניז'ר ניז'ר גבון גבון גינאה המשוונית גינאה המשוונית הרפובליקה הדמוקרטית של קונגו הרפובליקה הדמוקרטית של קונגו הרפובליקה המרכז-אפריקאית הרפובליקה המרכז-אפריקאית הרפובליקה של קונגו הרפובליקה של קונגו סאו טומה ופרינסיפה סאו טומה ופרינסיפה צ'אד צ'אד קמרון קמרון אוגנדה אוגנדה אריתריאה אריתריאה אתיופיה אתיופיה בורונדי בורונדי דרום סודאן דרום סודאן טנזניה טנזניה סומליה סומליה קניה קניה רואנדה רואנדה אנגולה אנגולה אסוואטיני אסוואטיני בוטסואנה בוטסואנה דרום אפריקה דרום אפריקה זימבבואה זימבבואה זמביה זמביה לסוטו לסוטו מוזמביק מוזמביק מלאווי מלאווי נמיביה נמיביה ג'יבוטי ג'יבוטי מאוריציוס מאוריציוס מדגסקר מדגסקר סיישל סיישל קומורו קומורו עידוד תיווך ופיוס בין ועדים אולימפיים לאומיים וממשלות בניית היסודות למדיניות ספורט שאפתנית מתן תנאים להצלחה לספורטאים צעירים קידום יוזמות ספורט קידום אידיאלים וערכים אולימפיים באפריקה השתתפות במאבק בסמים, שחיתות, אלימות ומגפות פעולה לקירוב בין עמים באמצעות ספורט לבניית אפריקה שלווה משחקי אפריקה משחקי אפריקה לנוער משחקי החוף האפריקאיים גביע אפריקה לאומות עד גיל 23, בשיתוף עם קונפדרציית הכדורגל של אפריקה (טורניר הקדם האפריקאי לתחרויות הכדורגל במשחקים האולימפיים) טורניר המוקדמות האולימפי לנשים בכדורגל קונפדרציית הכדורגל של אפריקה פיב"א אפריקה הוועדים האולימפיים האירופיים איגוד הוועדים האולימפיים הלאומיים של אפריקה, ברשת החברתית פייסבוק איגוד הוועדים האולימפיים הלאומיים של אפריקה, ברשת החברתית אקס (טוויטר) איגוד הוועדים האולימפיים הלאומיים של אפריקה, ברשת החברתית אינסטגרם אתר האינטרנט הרשמי של איגוד הוועדים האולימפיים הלאומיים של אפריקה אתר האינטרנט הרשמי של איגוד הוועדים האולימפיים הלאומיים של אפריקה (באנגלית)
תקן ביקורת 710

תקן ביקורת 710 – התייחסות המבקר לדוחות כספיים השוואתיים הוא תקן ביקורת שפורסם על ידי לשכת רואי החשבון בישראל. תקן ביקורת זה קובע כללים ומספק הנחיות בנוגע להתייחסות למספרי ההשוואה בדוחות הכספיים- תוך הצגת שתי אלטרנטיבות- גישת המספרים המקבילים וגישת הדוחות הכספיים ההשוואתיים, כאשר זאת האחרונה היא אשר אומצה על ידי הלשכה. באופן כללי, התקן מתייחס להיקף הביקורת שרואה החשבון המבקר צריך לבצע על מספרי ההשוואה במצבים שונים ואילו ראיות הן רלוונטיות. כמו כן, התקן מציין שיש להתייחס למספרי השוואה בדוח רואה החשבון המבקר. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 78 (שפורסם בשנת 2003) שעסק באותו נושא ועל עוד מספר תקנים אחרים. תקן ביקורת 710 באתר לשכת רואי חשבון תקן ביקורת 710 באתר של הפדרציה הבינלאומית של רואי החשבון תקן ביקורת 78 באתר לשכת רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
תמיסה מימית

תמיסה מימית היא תערובת הומוגנית של מולקולות החומר המומס ושל מולקולות המים המתפקדים כממס. החומרים הנמסים במים הם חומרים בעלי קשרים יוניים או קשרים קוולנטיים קוטביים, והם יכולים להיות מוצקים, נוזלים או גזים. מולקולת המים מורכבת מאטום חמצן אחד הקשור בקשר קוולנטי קוטבי לשני אטומי מימן. בזכות תכונה זאת, מולקולות המים יכולות להימשך אל מולקולות החומר המומס, בהן קשרים יוניים או קשרים קוולנטיים קוטביים, לפרק את הקשרים הללו, להפריד בין המולקולות או היונים של החומר המומס ולפזרם באופן אחיד בתמיסה הנוצרת. לתמיסות המימיות יש תפקיד חשוב בכל תחומי החיים. צמחים הגדלים על פני הקרקע ניזונים מתמיסה מימית של תרכובות יוניות הנמצאות בקרקע. התמיסה נספגת על ידי השורשים ומועברת דרך צינורות העצה לחלקי הצמח השונים. מי האוקיינוסים, הימים והאגמים הם תמיסה מימית של מלחים ושל גזים שונים, כאשר החשובים מביניהם הם החמצן ודו־תחמוצת הפחמן. החמצן המומס במים מאפשר את קיומם של הדגים, דו־תחמוצת הפחמן נצרכת על ידי הפלנקטון ואצות הים השונות בתהליך הפוטוסינתזה. הפלזמה (נסיוב הדם) המהווה כ-55% מנפח הדם הזורם בכלי הדם של בעלי החוליות היא תמיסה מימית של היונים האלקטרוליטיים נתרן (+Na), אשלגן (+K), סידן (2+Ca), מגנזיום (2+Mg), כלוריד (-Cl), פוספט (PO4-3), הדרושים לפעולה תקינה של הלב ושל מערכת העצבים. מי גשמים החודרים אל הקרקע ממסים את סלעי הגיר והדולומיט ויוצרים מערות נטיפים. לפני המהפכה התעשייתית, מי הגשמים נחשבו למים הנקיים ביותר. הם נאגרו בעונת הגשם ושימשו לשתייה בעונות הצחיחות. אם העלייה בזיהום האוויר הנגרם על ידי התעשיות השונות, מי הגשם ממסים בדרכם לקרקע מזהמים שונים הנמצאים באוויר, כאשר המסוכנים ביותר הם חומצה גופרתית וחומצה חנקתית. הדבר נכון גם לגבי שלג, טל ערפיח וערפל. ציפוי אלקטרוליטי של מתכות מתבצע באמבט בו תמיסה מימית של מלחי חומר הציפוי. לדוגמה תמיסה לציפוי זהב מכילה את המלח NH4AuSO3. הפקת חומרים בתהליך אלקטרוליטי, לדוגמה הפקת כלור (Cl2), מימן (H2) ונתרן הידרוקסידי (NaOH) מתבצעת אל ידי אלקטרוליזה של תמיסת נתרן כלורי (NaCl, מלח בישול). הפקת מלחים על ידי ייבוש מי הים, דוגמת הפקת אשלג במפעלי ים המלח והפקת מלח בישול מייבוש מי ים או מי אגמים מלוחים. Science Buddies, Svenja Lohner, Solubility Science: How Much Is Too Much?, Scientific American (באנגלית) אלקטרוליט שמורת הטבע מערת נטיפים מהו גשם חומצי What is Electroplating - Definition, Working Principle & its Uses, BYJUS (באנגלית) AURICOR 100ASL Technical data Chlor-alkali process | Britannica, www.britannica.com (באנגלית) Salt Production and Processing, Morton Salt (באנגלית אמריקאית)
סימנים (אלבום)

"סימנים" הוא אלבומו הרביעי של הזמר ליאור נרקיס שיצא ב-1998. הוא כלל שירים כמו "לא מנסה" וכן דואט עם הזמר תמיר גל "מיתר". הפקה: אבי גואטה הפקות בע"מ, מיתר הפקות הפקות מוזיקלית ועיבודים: תמיר צור (בשירים 1,4,6,9), שי ראובני (בשירים 2,3,7,8), אבשלום צוברה (בשיר 5) מיכי חייק (בשיר 10) קלידים: תמיר צור, שי ראובני, איתן סובול תופים: אשר פדי, אבשלום צוברה בס גיטרה: אבי יפרח, שמוליק נוף גיטרות (חשמולית, ספרדית): אבי סינגולדה כלי הקשה: אורן בלבן חצוצרה: אברהם פלדר אקורדיון: בוריס אלייב כינור: ילמז טשצישמה דרבוקה: רמזי, מוסטפא הפוקור בוזוקי: אריס נחום בגלמה: מוסטפא הפוקור זורה יוונית: סטאלוס סקסופונים: ניצן עין הבר חליל צד: ניצן עין הבר קולות רקע: טלי עמר, אלינור ראובני מיקסים: איציק תקומי "צוק", יהודה תמיר, מוני ארנון
פיגוע הירי ליד שבות רחל (2003)

פיגוע הירי ליד שבות רחל היה פיגוע ירי שהתרחש ב-5 במאי 2003 בדרך גדעון שליד שבות רחל שבגוש שילה בבנימין. בפיגוע נרצח גדעון ליכטרמן תושב המאחז אחיה שבאזור. בתו מוריה בת השש וחייל מילואים נפצעו באורח קשה בפיגוע. מעט לפני השעה 22:00 בערבו של 5 במאי 2003, ערב יום הזיכרון, גדעון ליכטרמן ובתו נסעו במכונית יונדאי בכביש המוביל משבות רחל לכביש אלון. באחד העיקולים נפתחה לעברם אש ממארב. לא הרחק משם, בצומת אלון, ניצב חייל מילואים שהמתין לשניים לטרמפ. הוא שמע את הירי ורץ לעבר המכונית. שם נפצע קשה בחילופי אש עם המחבלים. גדעון יצא מהרכב שנפגע מהירי, לא ברור אם להזעיק עזרה או לנסות ולהילחם במחבלים, וגופתו אותרה כעבור כשעה כ-50 מטרים מהמכונית. בתו מוריה והחייל נפצעו קשה מהירי ופונו בידי נהגת ישראלית שעברה במקום למחסום צה"ל סמוך לגיתית, ומשם פונו במסוק לבית החולים הדסה עין כרם. בהמשך אותרה המכונית ועליה כ-10 סימני ירי מרובי קלצ'ניקוב. חולייה ממזרעה א-שרקיה של גדודי חללי אל-אקצא, הזרוע הצבאית של הפת"ח, נטלה אחריות לפיגוע בשיחת טלפון אנונימית לסוכנות הידיעות הצרפתית. הכביש המחבר בין שבות רחל לצומת אלון נקרא דרך גדעון על שמו של גדעון ליכטרמן. אחד המחבלים שהשתתפו בפיגוע היה נימר חמידה. הוא היה שותף גם להריגתם של 3 חיילים בעין יברוד, ונשפט לשישה מאסרי עולם בכלא הישראלי, אולם שוחרר לרצועת עזה במסגרת עסקת שליט. ב-13 ביולי 2024, במסגרת הלחימה ברצועת עזה במלחמת חרבות ברזל, הוא נהרג בהפצצה של חיל האוויר הישראלי במחנה שאטי בעיר עזה. פיגוע הירי ליד שבות רחל (2015) אפרת וייס ופליקס פריש, פיגוע ירי: האב נהרג, בתו וחייל מילואים נפצעו קשה, באתר ynet, 6 במאי 2003 עוד חיסול ברצועה: מפקד חטיבת עזה של הפת"ח, באתר "סרוגים", 14 ביולי 2024 דביר עמר, "יש דין ויש דיין, היה בן מוות": חוסל בעזה רוצחו של גדעון ליכטרמן הי"ד, באתר ערוץ 7, 14 ביולי 2024
היסטוריה גדולה, בקטנה

היסטוריה גדולה, בקטנה הוא דף פייסבוק ופודקאסט ישראלי העוסק בהיסטוריה והוקם במטרה להנגיש את התחום. דף הפייסבוק הוקם ב-2014 על ידי שני סטודנטים לתואר שני בהיסטוריה, ניל בר (העת העתיקה) ועודד פוירשטיין (המאה ה-19), כאשר לאורך השנים השתתפו בו עוד 17 כותבים, בהם חן מלול (חוקת ארצות הברית), רוני אגסי (המזרח התיכון), רוני הירש (העת החדשה המוקדמת), ודור סער מן (היסטוריה של עם ישראל). לדף כ-90,000 עוקבים. החל מ-2017 פורסמו חלק מתכני הקבוצה כבלוג באותו שם בעיתון הארץ. הקלטות הפודקאסט החלו ב-2018, ובמהלך שש שנות פעילותו הוקלטו בו כ-300 פרקים, בהם השתתפו, בין היתר, ורד נעם, תמר עילם גינדין, איתי אנגל, דני אורבך. הפודקאסט זכה ל-30 עד 40 אלף האזנות מדי שבוע ונתמך על ידי סמסונג נקסט, ועל ידי המאזינים באמצעות פלטפורמת Patreon. צוות היסטוריה גדולה בקטנה הודיע בשנת 2024 על סיום הפעילות לאחר כעשר שנים עקב עומס בחיים האישיים לצד הפגיעה בחשיפה שנבעה משינויים בפייסבוק סמל הקבוצה הוא Doge עם צווארון (Ruff) האופייני למאה ה-16. היסטוריה גדולה, בקטנה, ברשת החברתית פייסבוק היסטוריה גדולה, בקטנה, ברשת החברתית אינסטגרם היסטוריה גדולה, בקטנה, ברשת החברתית פייסבוק הפודקאסט היסטוריה גדולה, בקטנה, בשירות הזרמת המוזיקה "ספוטיפיי" https://www.facebook.com/Diggstory/about_details היסטוריה גדולה, בקטנה באתר הארץ עמוד הפייסבוק שניהלנו נסגר. זה מעיד לא רק עליי — אלא גם על הפלטפורמה